Atentatul de la Aeroportul Internațional Domodedovo din 2011
Atentatul de la Aeroportul Internațional Domodedovo din 2011 a fost un presupus atac sinucigaș, care a avut loc la Aeroportul Internațional Domodedovo, Moscova, Rusia. În atentat au fost ucise cel puțin 35 de persoane, iar cel puțin 180 au fost rănite din care 86 au trebuit să fie internate în spital. Dintre victime, 31 au murit în aeroport, trei în spital și una într-o ambulanță.